cyanic-selkie/wikianc huggingface dataset:
দিব্যা কাকরন
কুস্তি থেকে বিরতি এবং ফিরে আসা
২০১৭ সালে, এশিয়ান কুস্তি চ্যাম্পিয়নশিপ শেষ হওয়ার পর, শীঘ্রই দিব্যাকে হতাশার মুখোমুখি হতে হয়েছিল কারণ তাকে কয়েক মাসের জন্য কুস্তি বন্ধ করতে হয়েছিল কারণ তার কিডনিতে একটি পাথর পাওয়া গিয়েছিল। ফলস্বরূপ, তিনি প্যারিসে অনুষ্ঠিত বিশ্ব কুস্তি চ্যাম্পিয়নশিপে অংশগ্রহণ করতে পারেননি। দিব্যা সুস্থ হওয়ার পর, তিনি ইন্দোরে অনুষ্ঠিত জাতীয় কুস্তি প্রতিযোগীতায় স্বর্ণ পদক লাভ করেন। কয়েকদিন পরে, তিনি অনূর্ধ্ব -২৩ ওয়ার্ল্ড রেস্টলিং চ্যাম্পিয়নশিপে ব্রোঞ্জ পদক ম্যাচে লিথুনিয়ার ড্যানু ডমিকাটিত্টি কাছে হেরে যান।
২০১৭ কমনওয়েলথ কুস্তি চ্যাম্পিয়নশিপ, জোহানেসবার্গ, দক্ষিণ আফ্রিকা
২০১৭ সালের ডিসেম্বরে দক্ষিণ আফ্রিকার জোহানেসবার্গ অনুষ্ঠিত কমনওয়েলথ চ্যাম্পিয়নশিপে দিব্যা স্বর্ণ পদক জিতেছিলেন।
২০১৮ ভারত কেশরি দাঙ্গাল, ভিওয়ানি, হরিয়ানা ভারত
২৩ মার্চ ২০১৮ সালে, ভিওয়ানি, হরিয়ানায় অনুষ্ঠিত "ভারত কেশরি দাঙ্গাল" প্রতিযোগীতায় দিব্যা "ভারত কেশরি দাঙ্গাল" শিরোপা জয়ী হন, চূড়ান্ত ম্যাচে তিনি রিতু মালিককে পরাজিত করেন। ২৩ মার্চ ২০১৮, বৃহস্পতিবার, এই চূড়ান্ত ম্যাচের আগে তিনি আন্তর্জাতিক চ্যাম্পিয়ন দাঙ্গাল মেয়ে গীতা ফোগাটকে পরাজিত করেন।
২০১৮ কমনওয়েলথ গেমস, গোল্ড কোস্ট, অস্ট্রেলিয়া
২০১৮ সালে, গোল্ড কোস্ট, কুইন্সল্যান্ডে, কমনওয়েলথ গেমসে, ৬৮ কেজি কুস্তির ফ্রিস্টাইল বিভাগে দিব্যা তার সবচেয়ে সহজতম লড়াইয়ে ব্রোঞ্জ পদক জিতেছেন। তিনি বাংলাদেশের শেরিন সুলতানার বিপক্ষে জয়লাভের মাধ্যমে বিজয়ী পদক জিতেছেন। ১৯-বছর-বয়সী দিব্যা মাত্র ৩৬ সেকেন্ড সময় নেন এবং স্কোর দাঁড়ায় ৪-০।
২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া
২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া, মহিলাদের ৬৮ কেজি কুস্তির ফ্রিস্টাইল বিভাগে দিব্যা ব্রোঞ্জ পদক জিতেছেন।
আমিরা দস্তুর
আমিরা দস্তুর (জন্মঃ মে ৭, ১৯৯৩) হচ্ছেন ভারতের একজন চলচ্চিত্র অভিনেত্রী। তিনি হিন্দি, তামিল এবং তেলুগু চলচ্চিত্রে কাজ করেছেন।  অভিনেতা প্রতীক বব্বর এর সঙ্গে আমিরা সর্বপ্রথম 'ইছাক' (২০১৩) চলচ্চিত্রে অভিনয় করেন। ১৬ বছর বয়সে তিনি প্রথম মডেলিং করেন যার মধ্যে ছিলো ক্লিন এ্যান্ড ক্লিয়ার, ডাভ, ভোডাফোন এবং মাইক্রোম্যাক্সের বিজ্ঞাপনে অভিনয়। ইমরান হাশমীর বিপরীতে আমিরা 'মিঃ এক্স' চলচ্চিত্রে ছিলেন। তামিল চলচ্চিত্র অভিনেতা ধনুশ এর সঙ্গেও তিনি তামিল চলচ্চিত্র 'আনেগান' এ অভিনয় করেন।
পূর্ব জীবন এবং ক্যারিয়ার
আমিরা ক্যাথেড্রাল এ্যান্ড জন কনন স্কুলে তার শিক্ষা জীবন শুরু করেন। এরপর ধিরুভাই আম্বানি ইন্টারন্যাশনাল স্কুলে তার মাধ্যমিক পড়ালেখা শুরু করলেও ছেড়ে দেন। আমিরা ইরানি বংশোদ্ভূত এবং তিনি তার বাড়িতে গুজরাটি ভাষায় কথা বলেন। টেলিভিশন বিজ্ঞাপনে আমিরা তার প্রথম কর্মজীবন শুরু করেছিলেন।
আমিরা অভিনীত প্রথম চলচ্চিত্র ছিলো 'ইছাক' (২০১৩), যেটি মনিষ তিওয়ারি পরিচালনা করেছিলেন।
নন্দ লাল মীনা (জন্ম ১৯৪৬)
নন্দলাল মীনা একজন বিধায়ক এবং ভারতীয় জনতা পার্টির বসুন্ধরা রাজের নেতৃত্বাধীন রাজস্থান সরকারের রাজ্য মন্ত্রী। তিনি উপজাতি অঞ্চল উন্নয়ন মন্ত্রী ছিলেন। তিনি রাজস্থানের প্রতাপগড় জেলা থেকে রাজস্থান বিধানসভায় নির্বাচিত হয়েছিলেন। তিনি লোকসভার প্রাক্তন সদস্য এবং সালুম্বারের প্রতিনিধিত্ব করেছিলেন। তিনি ১৯৪৬ সালে জন্মগ্রহণ করেছিলেন এবং বিএ পাশ করে এলএলবি পড়েছিলেন।
আফজাল রহমান খান
আফজাল রহমান খান (১৯২১-২০০৫) পাকিস্তান নৌবাহিনীর একজন অ্যাডমিরাল ছিলেন যিনি আইয়ুব খানের শাসনামলে ১৯৫৯ সাল থেকে ১৯৬৬ সাল পর্যন্ত পাকিস্তান নৌবাহিনী প্রধান হিসেবে দায়িত্ব পালন করেন।
নৌবাহিনী থেকে অবসর নেবার পর আফজাল আইয়ুব প্রশাসনে পাকিস্তানের প্রতিরক্ষা মন্ত্রী এবং স্বরাষ্ট্র মন্ত্রী হিসেবে কাজ করেছিলেন, ১৯৬৯ সালে জেনারেল ইয়াহিয়া খান সামরিক আইন জারী করলে আফজাল রহমান খান সরকারি কর্মের দায়িত্বের মেয়াদ পূর্ণ করেন। ব্রিটিশ ভারতীয় রাজকীয় নৌবাহিনীতে যোগদান করা আফজাল ১৯৩৮ সালে সাব-লেফটেন্যান্ট হিসেবে কমিশন পেয়েছিলেন।
ভারত-পাকিস্তান যুদ্ধ ১৯৬৫ চলাকালীন অ্যাডমিরাল আফজাল নৌবাহিনী প্রধান ছিলেন; তিনি পিএনএস গাজী (ডুবোজাহাজ) পাকিস্তান নৌবাহিনীতে চালু করার উদ্যোগ নিয়েছিলেন।
প্রারম্ভিক জীবন
আফজাল রহমান খান জন্মগ্রহণ করেন ১৯২১ সালের মার্চ মাসের ২০ তারিখে পাঞ্জাব প্রদেশের গুরুদাসপুর জেলাতে।
নৌ জীবন
ব্রিটিশ রয়্যাল নেভাল কলেজে পড়াশোনা শেষ করে ১৯৩৮ সালে রাজকীয় ভারতীয় নৌবাহিনীতে সাব লেঃ হিসেবে কমিশন পাওয়া আফজাল ১৯৪৭ সালে লেঃ কমান্ডার ছিলেন যখন রাজকীয় পাকিস্তান নৌবাহিনী গঠিত হয়। দ্বিতীয় বিশ্বযুদ্ধের পরে আফজাল যুক্তরাজ্যে নৌ স্টাফ কোর্স করতে যান; এরপর আফজাল পাকিস্তান নৌবাহিনীতে আসেন এবং তার সার্ভিস নং পিএন-০৬ হয়, তিনি পাকিস্তান নৌবাহিনীর উর্ধ্বতন মুসলিম নৌ কর্মকর্তা হিসেবে ভারতীয় নৌবাহিনী থেকে আসেন। তিনি পাকিস্তান নৌবাহিনীর নতুন আনা জাহাজে বদলী হচ্ছিলেন এবং তার পদোন্নতিও দ্রুত হচ্ছিলো। ১৯৫০ সালে তিনি লেঃ কমান্ডার থেকে কমান্ডার হন, কমান্ডার পদবীতে তিনি পিএনএস টিপু সুলতান এবং পিএনএস তারিক যুদ্ধজাহাজের অধিনায়কত্ব করেন। '৫১ সালে ক্যাপ্টেন, '৫৩ সালে কমোডোর এবং '৫৮ সালে রিয়ার অ্যাডমিরাল হন, '৫৯ সালের ১ মার্চ তাকে ভাইস অ্যাডমিরাল এবং নৌপ্রধান করা হয়। পাকিস্তান নৌবাহিনীতে ডুবোজাহাজ আনার প্রচেষ্টা ১৯৫০-এর দশক থেকে চলছিলো, আফজাল ১৯৬০-এর দশকে যুক্তরাষ্ট্র থেকে পাকিস্তান নৌবাহিনীর জন্য একটি যুদ্ধ-সক্ষম ডুবোজাহাজ আনার ব্যবস্থা করতে সফল হন।
ভারত-পাকিস্তান যুদ্ধ ১৯৬৫-তে আফজাল নৌবাহিনী প্রধান ছিলেন এবং তিনি ভারতীয় নৌবাহিনীর বিরুদ্ধে নৌযুদ্ধ পরিকল্পনা প্রণয়ন করেছিলেন যার ফলশ্রুতিতে ভারতীয় নৌবাহিনীর অনেক ক্ষতি হয়েছিলো; যুদ্ধের পর তিনি রাষ্ট্রপতি আইয়ুব খানের কাছ থেকে হিলাল-এ-জুরাত পদক প্রাপ্ত হয়েছিলেন। পাকিস্তান নৌবাহিনীর ইতিহাসে আফজাল ছিলেন সবচেয়ে বেশি মেয়াদে থাকা নৌবাহিনী প্রধান, তিনি ১৯৬৬ সালের ২০শে অক্টোবর অ্যাডমিরাল সৈয়দ মোহাম্মদ আহসানের কাছে নৌবাহিনীর শীর্ষ ক্ষমতা হস্তান্তর করেন এবং নৌবাহিনী থেকে অবসর গ্রহণ করেন। এরপর তিনি আইয়ুব প্রশাসনের বেসামরিক দায়িত্বে নিয়োজিত হন এবং '৬৯ সালে জেনারেল ইয়াহিয়া খানের সামরিক আইন জারির পর সরকারি দায়িত্ব থেকে অব্যাহতি প্রাপ্ত হন।
কিপ থর্ন
কিপ স্টিফেন থর্ন (জন্ম: ১লা জুন, ১৯৪০) একজন মার্কিন তাত্ত্বিক পদার্থবিজ্ঞানী যিনি মহাকর্ষ পদার্থবিজ্ঞান এবং জ্যোতির্বিজ্ঞানে মৌলিক অবদান রাখার জন্য বিখ্যাত। এছাড়া কয়েক প্রজন্মের বিজ্ঞানীদের শিক্ষক ও প্রশিক্ষক হিসেবে নিরলস কাজ করে গেছেন। দীর্ঘকাল তিনি স্টিফেন হকিং ও কার্ল সাগানের বন্ধু ও সহকর্মী ছিলেন। বর্তমানে ক্যালটেকে তাত্ত্বিক পদার্থবিজ্ঞানের ফাইনম্যান অধ্যাপক হিসেবে কর্মরত আছেন। আইনস্টাইনের আপেক্ষিকতার সাধারণ তত্ত্বের জ্যোতিঃপদার্থবৈজ্ঞানিক প্রয়োগ বিষয়ে তিনি পৃথিবী বিখ্যাত এক পণ্ডিত। ইন্টারস্টেলার চলচ্চিত্রের জন্য তিনি বিগ্যান পরামর্শক ও প্রযোজক হিসেবে কাজ করেছেন।
২০১৭ সালে তিনি কিপ থর্ন এবং রাইনার ভাইসের সাথে যৌথভাবে পদার্থবিজ্ঞানে নোবেল পুরস্কার লাভ করেন।
হেলিকপ্রিয়ন
হেলিকপ্রিয়ন হচ্ছে একটি দীর্ঘ-জীবি হাঙ্গর-জাতীয় ইউজেনেওডনটিডা বর্গের হলোসেফালি ট্যাক্সনের বিলুপ্ত মাছ। প্রায় সব ফসিল নমুনায় দেখা যায় এদের চক্রাকার দাঁতের সারির বিশেষত্ব যেগুলোকে "tooth whorls" বলা হয়। ধারণা করা হয় হেলিকপ্রিয়নদের উদ্ভব হয়েছিল কার্বোনিফেরাস যুগের শেষ দিকে, প্রায় ৩১০ মিলিয়ন বছর আগে। প্রায় ২৫০ মিলিয়ন বছর আগে এদের বিলুপ্তি ঘটে। সবচেয়ে কাছের জীবিত আত্মীয় হচ্ছে chimaera।
খোদকোমরপুর ইউনিয়ন
খোদকোমরপুর ইউনিয়ন বাংলাদেশের রংপুর বিভাগের গাইবান্ধা জেলার সাদুল্লাপুর উপজেলার অন্তর্গত একটি ইউনিয়ন পরিষদ। এটি ৩১.০৯ কিমি২ (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৯৪৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৭টি।
অগাস্টাস হোথাম
অগাস্টাস হোথাম (জন্ম তারিখ অজানা – ২৪ ডিসেম্বর ১৮৯৬) ছিলেন একজন অস্ট্রেলীয় ক্রিকেটার। তিনি ১৮৫৬ সালে ভিক্টোরিয়ার হয়ে একটি প্রথম-শ্রেণীর ক্রিকেট ম্যাচ খেলেন।
তথ্যসূত্র
<references group="" responsive="1">
নন্দ লাল মীনা (জন্ম ১৯৩৬)
নন্দ লাল মীনা রাজস্থান রাজ্যের বরণ জেলার কিশনগঞ্জ আসন থেকে প্রাক্তন বিধায়ক । তিনি ১৯৩৬ সালে বার্লান গ্রামে জন্মগ্রহণ করেন এবং তিনি রাজস্থান বিশ্ববিদ্যালয় থেকে স্নাতক হন। তিনি ভারতীয় জন সংঘে যোগ দিয়েছিলেন। পরে তিনি রাজস্থানের কিশনগঞ্জ আসন থেকে বিধায়ক (১৯৬৭-১৯৭২) নির্বাচিত হন।
২৫ মুহররম
২৫ মুহররম (مُحَرَّم ۲٥) ইসলামি বর্ষপঞ্জির প্রথম মাস মুহররমের পঁচিশতম দিন এবং একই সঙ্গে হিজরী বছরেরও ২৫তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
হাদিসের পরিভাষা
হাদীসের পরিভাষা (مُصْطَلَحُ الحَدِيْث) হল ইসলামের সে সকল পরিভাষা যেগুলো সাহাবী ও অনুসারী/উত্তরসূরীর ন্যায় গুরুত্বপূর্ণ প্রাথমিক ইসলামী ব্যক্তিত্বগণ কর্তৃক ইসলামী নবী মুহাম্মাদের উপর আরোপিত বাণীসমূহের (হাদিস) গ্রহণযোগ্যতাকে নির্দেশ করে।
মওযুʻ
মওযু হাদীস (مَوْضُوْع) হল জাল বা বানোয়াট হিসেবে চিহ্নিত এবং প্রদত্ত উৎস থেকে আগত হিসেবে দাবি করার অযোগ্য হাদীস। আল-যাহাবী মওযু হাদীস হিসেবে এমন হাদিসকে সংজ্ঞায়িত করেছেন, যা নবীর বানী হিসেবে প্রতিষ্ঠিত প্রচলিত প্রচলনের সঙ্গে সাংঘর্ষিক অথবা যাতে বর্ননাকারী বর্ননার সনদে একজন মিথ্যাবাদীকে অন্তর্ভুক্ত করেছেন।
ভাষাগত অধিকার
ভাষাগত অধিকার হল ব্যক্তিগত বা জনসাধারণের যোগাযোগের জন্য ভাষা বা ভাষাগুলি বেছে নেওয়ার স্বতন্ত্র ও সমষ্টিগত অধিকার সম্পর্কিত মানব ও নাগরিক অধিকার। ভাষাগত অধিকারের বিশ্লেষণের জন্য অন্যান্য পরামিতিগুলির মধ্যে অন্তর্ভুক্ত করা হয় আঞ্চলিকতা, পরিমাণের ইতিবাচকতা, অ্যাসিডিলেশন বা রক্ষণাবেক্ষণের ক্ষেত্রে অভিযোজন এবং অত্যধিকতা।
ভাষাগত অধিকার অন্যান্যের মধ্যে আইনি, প্রশাসনিক ও বিচারিক কাজ, ভাষা শিক্ষা এবং মিডিয়াতে নিজের ভাষায় নিজের ভাষা অধিকার এবং সংশ্লিষ্টদের দ্বারা বোঝা এবং অবাধে নির্বাচিত মিডিয়াতে অন্তর্ভুক্তি।
আন্তর্জাতিক আইনে ভাষাগত অধিকার সাধারণত সাংস্কৃতিক ও শিক্ষামূলক অধিকারের বৃহত্তর কাঠামোর মধ্যে মোকাবিলা করা হয়।
ইতিহাস
ভাষাগত অধিকারগুলি ভাষার ইতিহাস জুড়ে সর্বাধিক গুরুত্বপূর্ণ হয়ে উঠেছিল, কারণ ভাষা ক্রমশ জাতিত্বের অংশ হিসাবে দেখ শুরু হয়। যদিও ইউরোপীয় ইতিহাসের প্রাথমিক ভাষা এবং ভাষা নীতিগুলি কার্যকর ছিল, তবুও এটি প্রায়শই এমন ঘটনা, যেখানে লোকেদের উপর একটি ভাষা প্রয়োগ করা হয় ফলে অন্যান্য ভাষা বা উপভাষা উপেক্ষিত হয়। ভাষাগত অধিকারগুলির প্রাথমিক সাহিত্যগুলি এমন দেশ থেকে এসেছে যেখানে ভাষাগত বৈচিত্র্যের ভিত্তিতে ভাষাগত অ/অথবা জাতীয় বিভাগগুলি গড়ে উঠেছে এবং স্থিতিশীলতা বজায় রাখার ক্ষেত্রে ভাষাগত অধিকার একটি গুরুত্বপূর্ণ ভূমিকা পালন করে। তবে, ১৯০০ সাল পর্যন্ত ভাষাগত অধিকারগুলি রাজনীতি এবং আন্তর্জাতিক চুক্তিতে সরকারী অবস্থান অর্জন করেনি।
ভাষা অধিকার + মানবাধিকার = ভাষাগত মানবাধিকার (এলএইচআর)
ভাষা অধিকার এবং ভাষাগত মানবাধিকারের মধ্যে কিছু পার্থক্য রয়েছে, কারণ প্রাক্তন ধারণাটি আরও বিস্তৃত সুযোগকে আচ্ছাদিত করে। সুতরাং, সমস্ত ভাষা অধিকার এলএইচআর (LHR) নয়, যদিও সমস্ত এলএইচআর হল ভাষা অধিকার। এলএইচআর থেকে ভাষা অধিকারগুলি পৃথক করার একটি উপায় কি প্রয়োজন এবং কি সমৃদ্ধকরণ ভিত্তিক। মানবাধিকারের মতো প্রয়োজনীয় অধিকারগুলি মৌলিক চাহিদাগুলির জন্য এবং সম্মানিত জীবন যাপন করার জন্য প্রয়োজনীয়। যেমন- ভাষা সম্পর্কিত পরিচয়, মাতৃভাষার উপলব্ধি, সরকারী ভাষা হিসাবে উপলব্ধির অধিকার, ভাষা প্রয়োগের জন্য কোনও ভাষা স্থানান্তর না করা, ভাষা ভিত্তিক আনুষ্ঠানিক প্রাথমিক শিক্ষা এবং সংখ্যালঘু গোষ্ঠীগুলির অধিকারকে নিজের ভাষার সঙ্গে স্বতন্ত্র গোষ্ঠী হিসাবে স্থির করার অধিকার। সমৃদ্ধির অধিকার মৌলিক চাহিদাগুলির উপরে, যেমন- বিদেশী ভাষা শেখার অধিকার।
স্বতন্ত্র ভাষাগত অধিকার
ভাষাগত অধিকারগুলির সবচেয়ে মৌলিক সংজ্ঞা হল ভাষাগত অবস্থা নির্বিশেষে তাদের ভাষাগত গোষ্ঠীর অন্যান্য সদস্যদের সাথে তাদের ভাষা ব্যবহার করার অধিকার। তারা সাধারণ মানবাধিকার থেকে বিকাশ, বিশেষ করে: অ বৈষম্য নীতি, প্রকাশের স্বাধীনতা, ব্যক্তিগত জীবন অধিকার এবং অন্যান্য সম্প্রদায়ের সাথে তাদের ভাষা ব্যবহার করার জন্য ভাষাগত সংখ্যালঘু সদস্যদের অধিকার। [10]
মানবাধিকারের সর্বজনীন ঘোষণায় ব্যক্তিগত ভাষাগত অধিকার প্রদান করা হয়: ভাষাগত অধিকার ব্যক্তিগত আঞ্চল এবং পাবলিক ডোমেইনে প্রয়োগ করা যেতে পারে।
ভারত
ভারতের সংবিধান প্রথমবারের মতো খসড়া করা হয়েছিল ২৬ জানুয়ারী ১৯৫০ সালে। আনুমানিক হিসাব করা হয় যে ভারতে প্রায় ১,৫০০ টি ভাষা রয়েছে। ধারা ৩৪৩-৩৪৫ ঘোষণা করে যে যোগাযোগের জন্য ভারতের সরকারী ভাষা হবে হিন্দি ও ইংরেজি। ভারতে সংবিধান দ্বারা চিহ্নিত ২২ টি সরকারী ভাষা আছে। ধারা ৩৪৫ বলে যে "কোনও রাজ্যের আইনসভা আইন আইন গ্রহণের মাধ্যমে এক বা একাধিক ভাষা অথবা হিন্দি ভাষা বা যেকোনো ভাষা ব্যবহার করা যেতে পারে রাজ্য আনুষ্ঠানিক উদ্দেশ্য পূরণকল্পে: তবে শর্ত থাকে যে, রাজ্যের বিধানসভা আইন সরবরাহ না করা পর্যন্ত শুরু হওয়ার সরকারি কাজে ইংরেজিতে ব্যবহার করা যেতে পারে।"
ফিল্ড আর্মি
ফিল্ড আর্মি, (সচরাচর শুধু আর্মি বলা হয়) হলো কোরের উপরে এবং আর্মি গ্রুপ হতে নিম্নতর ফরমেশন যা অনেক দেশের জাতীয় সামরিক বাহিনী ব্যবহার করে।
ফার্স্ট মস্কো স্টেট মেডিক্যাল বিশ্ববিদ্যালয়
ফার্স্ট মস্কো স্টেট মেডিক্যাল বিশ্ববিদ্যালয় (সংক্ষেপে এমএসএমইউ) হল রাশিয়ার মস্কোতে অবস্থিত প্রাচীনতম চিকিৎসা বিশ্ববিদ্যালয়। এটি ১৭৫৮ সালে ইম্পেরিয়াল মস্কো বিশ্ববিদ্যালয়ের চিকিৎসা অনুষদ হিসেবে প্রতিষ্ঠিত হয়েছিল এবং এটিই রাশিয়ার প্রথম চিকিৎসা বিষয়ক শিক্ষা প্রতিষ্ঠান। প্রতিষ্ঠানটি মস্কো স্টেট বিশ্ববিদ্যালয় থেকে আলাদা হয়ে যায় এবং ১৯৩০ সাল থেকে স্বাধীনভাবে তার কার্যক্রম পরিচালনা করে। ১৯৫৫ সালে রুশ চিকিৎসাবিদ ইভান সেচেনভের নামানুসারে বিশ্ববিদ্যালয়টির নামকরণ করা হয় আই.এম. সেচেনভ ফার্স্ট মস্কো ইনস্টিটিউট অব মেডিসিন, যা ১৯৯০ সাল পর্যন্ত স্থায়ী ছিল। ১৯৯০ থেকে ২০১০ সাল পর্যন্ত এর নাম ছিল আই.এম. সেচেনভ মস্কো মেডিক্যাল একাডেমি।
ইতিহাস
বিশ্ববিদ্যালয়টি ১৭৫৫ সালে ইম্পেরিয়াল মস্কো বিশ্ববিদ্যালয়ের (১৯১৭ থেকে মস্কো স্টেট বিশ্ববিদ্যালয়) অনুষদ হিসেবে প্রতিষ্ঠিত হয়। পরবর্তী কালে ১৯৫৫ সালে রুশ চিকিৎসাবিদ্যার জনক খ্যাত মস্কো ইম্পেরিয়ালের স্নাতক ইভান সেচেনভের নামানুসারে বিশ্ববিদ্যালয়টির নামকরণ করা হয় আই.এম. সেচেনভ ফার্স্ট মস্কো ইনস্টিটিউট অব মেডিসিন। ১৯৩০ সালে এটি স্বাধীনভাবে কার্যক্রম পরিচালনা করতে শুরু করে এবং ২০১০ সালে এটি পূর্ণ বিশ্ববিদ্যালয়ের মর্যাদা লাভ করে। ২০১৮ সালে বিশ্ববিদ্যালয়টি এর ২৬০তম বার্ষিকী পালন করে।
লাল কাঠগোলাপ
লাল কাঠগোলাপ, গুইচি চাঁপা বা লাল গুলাচি (দ্বিপদ নাম: Plumeria rubra) হচ্ছে পত্রপতনশীল প্রজাতির Plumeria গণের একটি উদ্ভিদ। মূলত মেক্সিকো, মধ্য আমেরিকা, কলম্বিয়া এবং ভেনিজুয়েলা অঞ্চলের স্থানীয় এ উদ্ভিদটি বিশ্বজুড়ে গ্রীষ্মমন্ডলীয় এবং প্রায় গ্রীষ্মমন্ডলীয় জলবায়ুতে ব্যাপকভাবে চাষ করা হয় এবং এটি বাগান ও পার্কের একটি জনপ্রিয় উদ্ভিদ, পাশাপাশি মন্দির এবং কবরস্থানেও ব্যবহৃত হয়। এটি ৭-৮ মি, (২৩-২৬ ফুট) উঁচু ও প্রশস্ত হয়ে ছড়িয়ে বৃদ্ধি পায় এবং গ্রীষ্ম এবং শরত্কালে গোলাপী, সাদা ও হলুদ রঙের শেডের সুগন্ধযুক্ত ফুলে শোভিত হয়।
লাল কাঠগোলাপ, কার্ল লিনিয়াস বর্ণিত প্রথম উদ্ভিদসমূহের মধ্যে অন্যতম, এবং স্পীশীজ প্লান্টারাম -এর ১৭৫৩ সংস্করণেও এর নাম পাওয়া যায়।এর গণ নাম লাতিন রুবার "লাল" থেকে উদ্ভূত।এছাড়া অ্যাকুমিনটা, অ্যাকিউটিফোলিয়া এবং লুটিয়া ইত্যাদি নাম বিশেষণ দেখা যায়, তবে সেগুলো অকার্যকর। এর সাধারণ নামগুলির মধ্যে রয়েছে কাঠগোলাপ (ফ্রেঞ্জিপাণি) , লাল চাঁপা (পাউসিপান) , লাল-জুঁই, লাল কাঠগোলাপ (ফ্রেঞ্জিপানি) , সাধারণ কাঠগোলাপ (ফ্রেঞ্জিপানি) , মন্দিরের গাছ, বা কেবল কাঠচাঁপা (প্লামেরিয়া) ।
সাধারণ নাম
"frangipani" (কাঠগোলাপ) সাধারণ নামটি ইতালীয় উন্নত গোত্র থেকে উদ্ভূত একটি ষোড়শ শতাব্দীর মার্কাস, যার থেকে কাঠ-গোলাপের সুগন্ধি আবিষ্কৃত হয়। গণ নামটি চার্লস প্লামিয়ার, একজন ফ্রান্সিসকান ক্রমের ফরাসী সন্ন্যাসী এবং উদ্ভিদবিজ্ঞানী, -এর সম্মানে গৃহীত।
মেক্সিকোতে সাধারণ নাম হলো ক্যাকালোক্সচিটোল বা ক্যাকালোক্সুচিটোল, নামটি এসেছে নহুয়াতল থেকে এবং এর অর্থ "কাকের ফুল"। ১৯৭১ সালে নিকারাগুয়ার জাতীয় ফুল হিসাবে লাল কাঠগোলাপকে ঘোষণা করা হয়, যেখানে এটি সাকানজোচে নামে পরিচিত। স্পেনিশ ভাষায় কাঠগোলাপকে আলহেলি, আলহেলি সিমারন এবং সুচে নামেও উল্লেখ করা হয়। মেলিয়া  পরিভাষাটি একটি হাওয়াইয়ান শব্দ। কুক দ্বীপপুঞ্জগুলিতে এটি টিপানী নামে সুপরিচিত। এটি ভারতের দক্ষিণ ও পশ্চিমাঞ্চলে ব্যাপকভাবে জন্মে, যেখানে এর নাম চম্পা  বা এর থেকে উদ্ভূত যেমন চাঁপা, চাম্পিজ ইত্যাদি। এটিকে পাকিস্তানেও চম্পা বলা হয়। কম্বোডিয়ায় এর নাম চাম্প্পি ক্রাহা: ম ( ক্রোম নামেও লিখিত, যার অর্থ 'লাল') বা চাম্পি স্লাক শ্রুয়েচ, অন্যদিকে প্রজাতির জন্য ফরাসি পরিভাষা হলো ফ্রেঞ্জিপানিয়ের আ ফ্লুয়ারস রৌজেস । শ্রীলঙ্কায় সিংহলিতে এটিকে আরালিয়া বলা হয়। এটি ব্রাজিলেও নানা নামে পরিচিত, যেমন জস্মিম-দে-কায়েনা, জেসমিন-দো-পারা এবং জেসমিন-মাঙ্গা। পর্তুগিজ ভাষায় এর আরেকটি নাম পাওয়া যায় ফ্লোর-দে-সান্তো-আন্তোনিও। মায়ানমারে এটিকে মওক-সাম-কা, মওক-সাম-পাইলং এবং সোনপাবাটায়িং নামে ডাকা হয়। চিনে এটির সাধারণ নাম জি দান হুয়া এবং যুক্তরাষ্ট্রে নোসগে ।
বিবরণ
Plumeria rubra ডগবেইন গোত্রের অন্তর্ভুক্ত এবং এটি একটি ছড়িয়ে পড়া গুল্ম বা ছোট উদ্ভিদ হিসাবে ২-৮ মি, (৫-৬ ফুট) উচ্চতার এবং অনুরূপ প্রস্থে বৃদ্ধি পায়। এছাড়া এর একটি সরু সরস গুঁড়ি ও পাতলা ধূসর ছাল দিয়ে আচ্ছাদিত সসেজ-রুপ ভোঁতা আরও কিছু শাখা থাকে। শাখাগুলি কিছুটা ভঙ্গুর এবং ভাঙ্গলে, একটি সাদা কষ বের হয় যা ত্বকে ও শ্লেষ্মা ঝিল্লিতে প্রদাহ সৃষ্টি করতে পারে। গাছের কাণ্ডে পাওয়া এই কষ প্রকৃতপক্ষে বিষাক্ত, তবে বিপুল পরিমাণে না হলে মারাত্মক নয়। বড় সবুজ পাতা পর্যন্ত লম্বা ও পর্যায়ক্রমে সাজানো এবং শাখাগুলির শেষে গুচ্ছাকারে থাকতে পারে। বনে এ গাছের গুঁড়ি ২৫ সে,মি, পর্যন্ত হতে পারে। যদিও চাষে এর দৈর্ঘ্য হ্রাস পেতে থাকে।
এগুলি পত্রঝরা, বছরের শীতকালীন মাসগুলিতে পাতা পড়ে যায়। ফুলগুলি প্রান্তীয়, গ্রীষ্মে শাখাগুলির শেষ প্রান্তে দেখা যায়। প্রায়শই প্রচুর এবং খুব স্পষ্ট, বেশ সুগন্ধযুক্ত এবং পাঁচটি পাপড়ি থাকে। ফুলগুলি সকালে এবং সন্ধ্যায় তাদের সুগন্ধ ছড়ায়। এই সুগন্ধ গোলাপ, সাইট্রাস (লেবুবর্গ) এবং দারুচিনির অনুরূপ। ফুলের কেন্দ্রে রঙ, সাধারণ গোলাপী থেকে হলুদের ছায়াযুক্ত সাদা পর্যন্ত হয়ে থাকে। খোলার আগে প্রাথমিকভাবে নলাকার ফুলগুলি  ব্যাসের হয় এবং খুবই কম বীজ উত্পাদনে অংশ নেয়-  ২০-৬০ টি দলযুক্ত বীজ,  -এর কোষ ধারণ করে। ফলগুলি নলাকার কোষ যা চাষে খুব কমই দেখা যায়।
বিতরণ এবং আবাসস্থল
তার স্থানীয় পরিসীমা, মধ্য মেক্সিকো র দক্ষিণ, মধ্য আমেরিকা থেকে কলম্বিয়া এবং ভেনেজুয়েলা মধ্যে দক্ষিণ আমেরিকা তে বিস্তৃত। বিশ্বের গ্রীষ্মমণ্ডলীয় অঞ্চলে এটি চাষ করা হয় এবং সম্ভবত ভারতের কিছু অংশে এটি প্রাকৃতিকভাবে তৈরি হয়।
আরও সুনির্দিষ্টভাবে, বলিভিয়ার নিম্নভূমি এবং ইউঙ্গাস, ইকুয়েডরের উপকূলীয় এবং আন্দিয়ান অঞ্চল এবং পেরুর অ্যামাজন এবং আন্দিয়ান অঞ্চলগুলিতে P. Rubra চাষ হয়, যেখানে এটি অসম এলাকায় পাওয়া যায়।P. Rubra দক্ষিণ আফ্রিকা, ইয়েমেন, চাদ এবং বুরুন্ডি সহ অনেক দেশ এবং দ্বীপেও এখন পাওয়া যাচ্ছে। খুব শীতল পাহাড়ি অঞ্চল বাদে মিয়ানমারেরও সর্বত্র এর প্রাপ্তি বাড়ছে। এটি চীন এবং পাকিস্তান উভয় অঞ্চলেই চাষ শুরু হয়েছে এবং মাদাগাস্কারের আনালামাঙ্গা ও বেটসিবোকা অঞ্চলেও প্রাকৃতিককরণ করা হয়েছে। এছাড়া কলম্বিয়ার অ্যান্টিওকিয়া বিভাগের এটি স্থানীয়, এবং ওয়েস্ট ইন্ডিজের পাশাপাশি কোস্টারিকা, নিকারাগুয়া, গুয়াতেমালা, মেক্সিকো, এল সালভাদোর, বেলিজ, এবং হন্ডুরাসের মতো দেশে বিতরণ করা হচ্ছে। পানামায়ও এর ব্যাপক চাষ হচ্ছে।
P. Rubra সাধারণত শুষ্ক থেকে মাঝারি বৃষ্টিপাত সহ গরম এবং পাথুরে এলাকায় উৎপাদিত হয়। উল্লেখযোগ্য শুকনো মৌসুম আছে এমন স্থানেও এরা বেঁচে থাকতে পারে, যেখানে তারা খালি শাখায়ও ফুল ফুটাতে পারে বা আরও আর্দ্র অঞ্চলে এরা চিরসবুজ থাকতে পারে। এটি পাথুরে বন, পাহাড়ের ঢাল, এমনকি মাঝে মধ্যে সমভূমি বা স্যাভান্নায়ও পাওয়া যায়। এটি ৫০০ থেকে ১০০০ মিটার উচ্চতায় স্বাভাবিক হলেও ১৫০০ মিটার উচ্চতা পর্যন্তও পাওয়া যায়।
চাষাবাদ
প্রজাতিটি বিশ্বজুড়ে গ্রীষ্মমন্ডলীয় এবং প্রায় গ্রীষ্মমন্ডলীয় জলবায়ুতে চাষ হয়। অস্ট্রেলিয়ায় এটি, সিডনি ও পার্থ এবং উত্তরের উষ্ণ, হিম-মুক্ত জলবায়ুতে ব্যাপকভাবে দেখা যায়। মূল ভূখণ্ডের মার্কিন যুক্তরাষ্ট্রে, এটি ইউএসডিএ কঠোরতার মাত্রা ১০বি থেকে ১১ (দক্ষিণ উপকূলীয় ক্যালিফোর্নিয়া এবং ফ্লোরিডার দক্ষিণাঞ্চল) সহ্য করে। এটি হাওয়াইতে ২০০০ মিটার উচ্চতায়ও জন্মে। তারা অম্ল থেকে ক্ষার এবং কাঁদা থেকে বেলে মাটি পর্যন্ত বিভিন্ন ধরনের মাটিতে জন্মাতে পারে। তবে শুকনো থেকে মাঝারি আর্দ্রতা, ভালোভাবে শুষ্ককৃত মাটিতে ভাল জন্মায় এবং গ্রীষ্মমন্ডলীয় অঞ্চলে বছরের বেশিরভাগ সময় জুড়ে ফুল ফোটায়। ভেজা মাটিতে এবং শীত মৌসুমে ৫০ ডিগ্রি ফারেনহাইটের নীচের তাপমাত্রার স্থানে এরা ভালো জন্মে না, ফুল ফোটানো বন্ধ করে দেয় এবং পাতা ঝরিয়ে ফেলে। প্রতিষ্ঠিত গাছগুলি বেশ লবণ সহনশীল এবং লবণাক্ত বায়ু পর্যন্ত সহ্য করে। নার্সারিগুলিতে সহজলভ্য কাঠগোলাপ, শীতল মাসে গ্রহণ করা শাখাগুলির কর্তন ও এক সপ্তাহ বা তারও বেশি সময় শুকনো রেখে দেওয়ার মাধ্যমে সহজেই জনন করা যায়। পাশাপাশি বাগান এবং রাস্তা- এবং পার্ক রোপণ, মন্দির এবং কবরস্থানে রোপণেও ব্যবহার করা হয়।
Plumeria Rubra হাওয়াইয়ের একটি গুরুত্বপূর্ণ ফসল, যেখানে ২০০৫ সালে ১৪ কোটিরও বেশি ফুল লেই ব্যবহার করার জন্য বিক্রি হয়েছিল।
শীতপ্রধান অঞ্চলে P. Rubra অবশ্যই কাচের নীচে জন্মাতে হবে, একটি বড় সংরক্ষণাগার বা অনুরূপ মাধ্যমে, কারণ এটি  -এর নীচের তাপমাত্রা সহ্য করতে পারে না। তবে গ্রীষ্মের মাসগুলিতে এটি বাইরে ছায়াযুক্ত রৌদ্রোজ্জ্বল কোনো জায়গায় রাখা যাবে। যুক্তরাজ্যে এটি রয়েল হর্টিকালচারাল সোসাইটির গার্ডেন মেরিটের পুরস্কার পেয়েছে।
চাষের কিছু উপায় হলো- এই প্রজাতি এবং Plumeria obtusa -এর মধ্যে সংকরায়ণ; যেগুলোর পাতা সূচাগ্র তীক্ষ্ণ হওয়ার চেয়ে গোলাকার হয় এবং পত্রপতনশীল হওয়ার সম্ভাবনাও কম। হাওয়াইয়ে সারা বছর ধরে সাদা এবং হলুদ "সিঙ্গাপুর" ফুল চাষ হয়।
ইউএসডিএ ফরেস্ট্রি সার্ভিস লাল-কাঠগোলাপকে একটি বিষাক্ত উদ্ভিদ হিসাবে তালিকাভুক্ত এবং গাছের কোনো অংশ স্পর্শ বা খাওয়া থেকে সতর্ক করে থাকে।
P. rubra ফ্লাভোপ্লুমিয়েরিন, একটি অ্যান্টিবায়োটিক যা যক্ষ্মার ব্যাকটেরিয়া র বৃদ্ধি বাধাগ্রস্ত করে । এছাড়াও উদ্ভিদটিকে ছত্রাকনাশক, ভাইরাস-প্রতিরোধী, বেদনানাশক, খিঁচুনি-রোধক এবং হাইপোগ্লাইসেমিক হিসাবে দেখানো হয় । এসব ছাড়াও P. rubra, অ্যাজোনিয়াডিন, প্লামেইরিড, প্লামেরিক অ্যাসিড, সেরোটেনিক অ্যাসিড ও লুপিওল ধারণ করে, এবং এর বীজে ট্রিটেরপিনয়েড নামক একটি উপক্ষারও পাওয়া যায় । আবার উদ্ভিদটি শ্বসনতন্ত্র ও ইমিউন (অনাক্রম্য) কার্যক্রমের উৎকর্ষের পাশাপাশি হজম ও নিঃসরণ -এও ভূমিকা রাখে । এর প্রাণরস রেচক ঔষধ হিসাবে এবং ফোলাভাব ও পেটে ব্যথার প্রতিকােরও ব্যবহার হয় । ছালও রেচক বলে যৌনব্যাধি-গ্রস্ত ঘায়েও ব্যবহৃত হয়। এর ফুলগুলিকে জল বা রসে সিদ্ধ করে সালাদ তৈরি করে ব্যবহার করা যায় অন্ত্রের গতিবিধি, প্রস্রাবের প্রবাহ এবং গ্যাস এবং কফ নিয়ন্ত্রণের জন্য । ফুলগুলি হাঁপানির চিকিত্সায়ও উপাদেয় ।
হাওয়াইয়ান দ্বীপপুঞ্জের মলোকাই দ্বীপে, P. rubra চাষ করা হয় গলার মালা ( লেই ) তৈরি করার জন্য । অন্যদিকে, হাওয়াই -এর অন্তর্ভুক্ত অনেক প্রশান্ত মহাসাগরীয় দ্বীপে সুগন্ধি তেল তৈরিতেও ফুল ব্যবহৃত হয় । আবার নারকেল তেলের সুগন্ধে ব্যবহার করা হয় । বাকলে হালকা বেগুনি লাইন থাকে এবং কাঠটি শক্ত তবে খুব সুন্দর নিবিড় বুননিযুক্ত । কাঠের পলিশও উঁচু মানের হতে হয় ।
জন হামফ্রেস (ক্রিকেটার)
জন হামফ্রেস ছিলেন একজন অস্ট্রেলীয় ক্রিকেটার। তিনি ১৮৭৫-৭৬ সালে নিউ সাউথ ওয়েলসের হয়ে একটি প্রথম-শ্রেণীর ম্যাচ খেলেছিলেন।
তথ্যসূত্র
<references group="" responsive="1">
মোথাবাড়ি বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫২ নং মোথাবাড়ি বিধানসভা কেন্দ্রটি কালিয়াচক-২ সমষ্টি উন্নয়ন ব্লক এবং আলিনগর এবং কালিয়াচক-১ গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।
কালিয়াচক বিধানসভা কেন্দ্রটি ৮ নং মালদহ দক্ষিণ লোকসভা কেন্দ্রের অন্তর্গত।
২০১১/২০১৬
২০১৬ সালে বিধানসভা নির্বাচনে, সাবিনা ইয়াসমিন তার নিকটতম প্রতিদ্বন্দ্বী (এআইটিসি)র হেভিওয়েট এমডি. নজরুল ইসলামকে পরাজিত করেন। ২০১১ সালের নির্বাচনে, কংগ্রেসের সাবিনা ইয়াসমিন তার নিকটতম প্রতিদ্বন্দ্বী সিপিআই (এম) -এর নাইমুদ্দিন শেখকে পরাজিত করেন।
গোমাল নদী
রামায়ণে (২.৪৯.১১) গোমাল নদীর উল্লেখ পাওয়া গেছে। ডেরা ইসমাঈল খান এলাকায় গোমাল বিশ্ববিদ্যালয়ের নাম গোমাল নদী থেকে নেওয়া হয়েছে। এছাড়া আফগানিস্তানের পাক্তিকা প্রদেশের গোমাল জেলার নাম ও গোমাল নদীর নাম একই।
অদ্বৈত আচার্য
অদ্বৈত আচার্য বা অদ্বৈতাচার্য গোস্বামী (১৪৩৪ - ১৫৫৯) ছিলেন ভারতীয় উপমহাদেশের একজন বৈষ্ণব দার্শনিক এবং ধর্মবেত্তা। তার পিতৃপ্রদত্ত নাম ছিলো কমলাক্ষ মিশ্র। পুরীর রথযাত্রায় লক্ষ লোকের সমাবেশে তিনি শ্রীচৈতন্যকে অবতার ঘোষণা করেন।
জীবনী
অদ্বৈতাচার্য বর্তমান বাংলাদেশের শ্রীহট্ট জেলার (বর্তমান সিলেট জেলা) নবগ্রাম-লাউড় গ্রামের এক বারেন্দ্র বাহ্মণ পরিবারে জন্ম নেন। জন্মের সময় তার পারিবারিক নাম ছিলো কমলাক্ষ। জন্মের পর তার অনেকটা সময় সিলেটেই কাটে। এরপর তিনি নদিয়া জেলার শান্তিপুরের গঙ্গতটে ( বর্তমানে মতীগঞ্জ) স্থানান্তরিত হন এবং সেখানে স্থায়ীভাবে বসবাস শুরু করেন। বৈষ্ণব দীক্ষার জগতে তার গুরু ছিলেন মাধবেন্দ্র পুরী। দীক্ষা লাভের পর তিনি অদ্বৈতাচার্য উপাধি লাভ করেন। তার গুরু মাধবেন্দ্রপুরী চৈতন্যদেবেরও পরম গুরু ছিলেন। শ্রী চৈতন্যের আবির্ভাবের পূর্বেই অদ্বৈতাচার্য প্রসিদ্ধি লাভ করেছিলেন। নবদ্বীপের ভক্তদের জন্য তিনি একজন পথ প্রদর্শনকারী ছিলেন।
বৈষ্ণব মতবাদের প্রবক্তা ছিলেন চৈতন্যদেব। অদ্বৈতাচার্য নিত্যানন্দের সঙ্গী হিসেবে এই মতবাদ প্রচারে আত্মমগ্ন হন। আনুষ্ঠানিকভাবে তিনিই প্রথমবারের মত নিমাইকে (শ্রীগৌরাঙ্গ) স্বয়ং ভগবান মানেন। পুরীতে এক রথযাত্রার অনুষ্ঠানে তিনি চৈতন্যদেব যে একজন অবতার তা ঘোষণা করেন। ১৫১৩ খ্রিস্টাব্দে শ্রী চৈতন্য শান্তিপুরে আসলে তিনি বিদ্যাপতির পদ গেয়ে তাকে স্বাগত জানান। শান্তিপুরে অদ্বৈতাচার্য নেপাল থেকে গণ্ডকী নদীর থেকে নারায়ণ শিলা প্রাপ্ত হন যা আজও বড়ো গোস্বামী বাড়িতে নিত্য পূজিত হয় আসছেন। মদনগোপাল নামক চিত্রপট প্রতিষ্ঠা করেছিলেন। তার দুই সহধর্মিনীর নাম হল শ্রীদেবী ও সীতাদেবী। বিজয়কৃষ্ণ গোস্বামী তার দশমতম বংশধর।
মুহাম্মদ ফাজিল
মুহাম্মদ ফাজিল (১৫ নভেম্বর ১৯২৬ – ২১ মে ২০১৮) একজন পাকিস্তানি স্প্রিন্টার ছিলেন। তিনি ১৯৫২ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
রমনা বটমূলে গ্রেনেড বিস্ফোরণ
রমনা বটমূলে গ্রেনেড বিস্ফোরণ বাংলাদেশে সংঘটিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি বহু মানুষ আহত হয়।
স্থান ও সময়
২০০১ সালের ১৪ এপ্রিল তারিখে (বাংলা ১৪০৮ সনের পহেলা বৈশাখ) রমনার বটমূলে বর্ষবরণ অনুষ্ঠানে এই বোমা হামলাটি সংগঠিত হয়।
ঘটনার বিবরণ
২০০১ সালের ১৪ এপ্রিল তারিখ ছিলো বাংলা নববর্ষের প্রথম দিন; বাংলা ১৪০৮ সনের পহেলা বৈশাখ। প্রতি বছরের মতো সেবারও রমনার বটমূলে ছায়ানট কর্তৃক ঐতিহ্যবাহী বাংলা বর্ষবরণ অনুষ্ঠানের আয়োজন করা হয়। এই অনুষ্ঠানে গানের অনুষ্ঠান চলাকালীন বিস্ফোরণ ঘটে। এতে ঘটনা স্থলে ৯ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ; পরবর্তীতে আরো একজন মারা যান। ঘটনাস্থলে নিহতরা হলেনঃ
মামলা ও তদন্ত
এই হত্যাকাণ্ডে ওই দিনই রমনা থানায় হত্যা ও বিস্ফোরক আইনে দুটি মামলা করা হয়। ২০০৮ সালে ১৪ জনকে অভিযুক্ত করে আদালতে অভিযোগপত্র দাখিল করে পুলিশের অপরাধ তদন্ত বিভাগ। বিচারের জন্য মামলা দুটি ২০০৯ সালের ১ জানুয়ারি ঢাকা মহানগর দায়রা জজ আদালতে যায় এবং ১৬ এপ্রিল মামলা দুটিতে আসামিদের বিরুদ্ধে অভিযোগ গঠন করা হয়। পরবর্তীতে স্বরাষ্ট্র মন্ত্রণালয়ের সিদ্ধান্তে হত্যা মামলাটি দ্রুত বিচার ট্রাইব্যুনাল-৩ এবং বিস্ফোরক দ্রব্য আইনের মামলাটি দ্রুত বিচার ট্রাইব্যুনাল-১-এ পাঠানো হয়।
বিচার কার্য
হত্যা মামলায় ২০১৪ সালের ২৩ জুন আটজনকে মৃত্যুদণ্ড ও ছয়জনকে যাবজ্জীবন কারাদণ্ড দিয়ে নিম্ন আদালত রায় ঘোষণা করে। আদালতে রায়ের পর আসামিদের মৃত্যুদণ্ড অনুমোদনের জন্য হাইকোর্টে ডেথ রেফারেন্স পাঠানো হয়। একইসঙ্গে কারাবন্দি আসামিরা আপিল করে। উভয় আবেদনের ওপর ২০১৭ সালের ৮ জানুয়ারি হাইকোর্ট বেঞ্চে শুনানি শুরু হয়। আদালত বদল হওয়ায় শুনানির অপেক্ষায় রয়েছে মামলাটি। বিস্ফোরক দ্রব্য আইনের মামলা এখনও নিম্ন আদালতে বিচারাধীন।  ২০২২ সালের ২১ মার্চ বিস্ফোরক মামলার সাক্ষ্যগ্রহণ শেষ হয়েছে।
বড় কড়ি কাইট্টা
বড় কড়ি কাইট্টা বা বড় কড়ি কাছিম বা ভাইটাল কাইট্টা ('Brown roofed turtle') (বৈজ্ঞানিক নাম: Pangshura smithii) হচ্ছে কচ্ছপের একটি প্রজাতি। এটি ভারত, পাকিস্তান এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
চীনে হিন্দুধর্ম
থাম্ব|চীনা ভাষায় "ওম" চিহ্ন
ডান|থাম্ব|চিত্রটিতে [[হোলিকা এবং দোলযাত্রা উৎসবের জন্য নৃসিংহদেবের প্রতিকৃতি চিত্রিত করা হয়েছে। হিন্দু রিলিফ, কোয়ানঝো মিউজিয়াম।]]
হিন্দু ধর্ম বর্তমানে চীনের সংখ্যালঘু ধর্মগুলোর একটি, যা প্রায় ১.৩ মিলিয়ন মানুষ অনুসরণ করে। আধুনিক মূল ভূখণ্ড চীনে হিন্দু ধর্মের সীমিত উপস্থিতি রয়েছে, তবে প্রত্নতাত্ত্বিক প্রমাণগুলি মধ্যযুগীয় চীনের বিভিন্ন প্রদেশে হিন্দু ধর্মের উল্লেখযোগ্য উপস্থিতি নির্দেশ করে । হিন্দু প্রভাবগুলি বৌদ্ধধর্মে গৃহীত হয়েছিল এবং এর ইতিহাসে চীনা পৌরাণিক কাহিনীর সাথে মিশে গিয়েছিল। প্রাচীন ভারতের বৈদিক ঐতিহ্য থেকে উদ্ভূত অনুশীলন যেমন যোগ এবং ধ্যান চীনেও জনপ্রিয়। চীনের সবচেয়ে বেশি পূজ্য হিন্দু দেবতা হলো শিব , বিষ্ণু ,গণেশ ও কালী ।
আয়ভোল এবং মণিগ্রামামের তামিল বণিক গিল্ডের মাধ্যমে মধ্যযুগে দক্ষিণ চীনে হিন্দু সম্প্রদায় সমৃদ্ধ লাভ করেছিল।  তামিল শিব মোটিফ এবং মন্দিরের প্রমাণগুলি কাইয়ুয়ান মন্দির ও দক্ষিণ-পূর্ব চীনের ফুজিয়ান প্রদেশের কোয়ানঝোতে  আবিষ্কৃত হয়েছে ।
এণাক্ষী চট্টোপাধ্যায়
এণাক্ষী চট্টোপাধ্যায়   (Enakshi Chattopadhyay) (১৯৩৪ - ২৫ মে, ২০২১) ছিলেন একজন খ্যাতনামা বাঙালি লেখিকা ও অনুবাদক। অনুবাদের পাশাপাশি তিনি বাংলা কল্পবিজ্ঞানকে আধুনিক করে তুলতে  যথেষ্ট অবদান রেখেছেন।
জন্ম ও প্রারম্ভিক জীবন
এণাক্ষী চট্টোপাধ্যায়ের জন্ম বৃটিশ ভারতের বিহার রাজ্যের পাটনা'য় এক আইনজীবী পরিবারে। পিতা বসন্তকুমার বন্দ্যোপাধ্যায় ও মাতা পারুল বন্দ্যোপাধ্যায়। তাদের আদি নিবাস ছিল পশ্চিমবঙ্গের নদীয়া'য়। এণাক্ষীর মাতামহ মুকুন্দলাল চক্রবর্তী ছিলেন আচার্য প্রফুল্লচন্দ্র রায়ের প্রিয় ও মেধাবী ছাত্র। তারই অনুপ্রেরণায় তিনি কলকাতার কলেজ স্ট্রিটে 'চক্রবর্তী অ্যান্ড চ্যাটার্জি' নামে এক প্রকাশনা ও পুস্তক বিপণন সংস্থা খোলেন। এণাক্ষীর পড়াশোনা পাটনায়। বিজ্ঞান বিষয়ে স্নাতক হন পাটনা বিশ্ববিদ্যালয় থেকে। ১৯৫৮ খ্রিস্টাব্দে  মেঘনাদ সাহার ছাত্র, পরমাণু বিজ্ঞানী শান্তিময় চট্টোপাধ্যায়ের সাথে বিবাহ হয় এবং বিবাহের পর কলকাতায় আসেন।
কর্মজীবন ও সাহিত্যকর্ম
কিছুদিন কলকাতায় অধ্যাপনা করেন। ১৯৫৮ খ্রিস্টাব্দে শান্তিময় চট্টোপাধ্যায় ফুলব্রাইট ভ্রমণ বৃত্তি নিয়ে আমেরিকা গেলে তিনিও তিন বছর আমেরিকাবাসী হন। পরে কলকাতায় ফিরে কিছু দিন অধ্যাপনা করেন ও শেষে লেখায় মন দেন। তিনি নানা বিষয়ে ইংরাজী ও বাংলা উভয় ভাষাতেই বড়দের ও ছোটদের জন্য লেখেন রম্যরচনা, প্রবন্ধ, জীবনী, কল্পবিজ্ঞান, ছড়া ও সমালোচনা। নিয়মিত লিখতেন আনন্দবাজার পত্রিকা গোষ্ঠীর দেশ, আনন্দমেলা পত্রিকায়। এছাড়া ও লিখতেন 'খেলার আসর' ও 'পরিবর্তন' পত্রিকায়। তিনি কল্পবিজ্ঞান বিষয়ে লিখতে বেশি ভালবাসতেন। তার কল্পবিজ্ঞানের  গল্প সংকলন "মানুষ যেদিন হাসবে না" পাঠক মহলে বেশ সমাদৃত হয়েছিল। 'খেলার আসর' পত্রিকায় তিনি বিজ্ঞান বিভাগ পরিচালনা করতেন। অনুবাদক হিসাবে তিনি সুপরিচিত ছিলেন।  প্রেমেন্দ্র মিত্রর অবিস্মরণীয় কীর্তি 'মনুদ্বাদশ' ও 'পিঁপড়ে পুরাণ' তিনি ইংরাজীতে অনুবাদ করেন। ইংরাজীতে অনুবাদ করেছেন  সুনীল গঙ্গোপাধ্যায়ের 'পূর্ব-পশ্চিম'ও। আবার ইংরাজী থেকে বাংলা ভাষার অনুবাদ করেন  বিক্রম শেঠের 'অ্য সুটেবল বয়'। তার রচিত অন্যান্য  গ্রন্থগুলি হল  -
যুগ্মভাবে লেখা শেষোক্ত বই দুটি ন্যাশনাল বুক ট্রাস্ট থেকে প্রকাশিত ও সাতটি ভারতীয় ভাষায় অনূদিত হয়েছে।
সম্মাননা
এণাক্ষী চট্টোপাধ্যায় ১৯৭৪ খ্রিস্টাব্দে স্বামী শান্তিময় চট্টোপাধ্যায়ের সাথে যুগ্মভাবে লেখা "পরমাণু-জিজ্ঞাসা" বইটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এ ছাড়াও শিশুসাহিত্যের জন্য লাভ করেন বিদ্যাসাগর পুরস্কার। আজীবন সাহিত্যকর্মের জন্য কালিদাস নাগ স্মৃতি পুরস্কার লাভ করেন।
জীবনাবসান
এণাক্ষী চট্টোপাধ্যায় ২০২১ খ্রিস্টাব্দের ২৫ শে মে মঙ্গলবার দিল্লির এক হাসপাতালে কোভিডে আক্রান্ত হয়ে ৮৬ বৎসর বয়সে প্রয়াত হন।
থানা (দ্ব্যর্থতা নিরসন)
থানা হল একটি "পুলিশ স্টেশন" এবং সেই প্রশাসনিক অঞ্চলটি পুলিশ স্টেশন দ্বারা নিয়ন্ত্রিত। বাংলাদেশে থানা একটি পুলিশি প্রশাসনিক ইউনিট।
ব্লো-ব্জাং-'ফ্রিন-লাস-র্গ্যা-ম্ত্শো
ব্লো-ব্জাং-'ফ্রিন-লাস-র্গ্যা-ম্ত্শো (১৮২২-১৮৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় জাম-ত্শা-গ্সের-খ্রি  উপাধিধারী বৌদ্ধ লামা ছিলেন।
সংক্ষিপ্ত পরিচিতি
ব্লো-ব্জাং-'ফ্রিন-লাস-র্গ্যা-ম্ত্শো ১৮২২ খ্রিষ্টাব্দে একটি মঙ্গোল পরিবারে জন্মগ্রহণ করেন। তাকে ব্লো-ব্জাং-'জিগ্স-মেদ-নাম-ম্খা নামক দ্বিতীয় জাম-ত্শা-গ্সের-খ্রি  উপাধিধারী বৌদ্ধ লামার পুনির্জন্ম রূপে চিহ্নিত করা হয়। ১৮৩২ খ্রিষ্টাব্দে মাত্র দশ বছর বরসে তার মৃত্যু হয়।
ধানের হলুদ মাজরা পোকা
হলুদ মাজরা পোকা (Yellow stem borer) বা ধানের হলুদ মাজরা পোকা (Rice yellow stem borer) ধানের প্রধান শত্রু হিসেবে বিবেচ্য। এরা Pyralidae গোত্রের এক ধরনের কীট যার বৈজ্ঞানিক নাম Scirpophaga incertulus (Walker)।
আকার আকৃতি
হলুদ মাজরা পোকার প্রাপ্তবয়স্ক পুরুষ ও স্ত্রী পোকার মধ্যে বেশ পার্থক্য বিদ্যমান। পূর্নাঙ্গ স্ত্রী পোকার গায়ের রঙ হালকা হলুদ এবং ডানার উপর দুটি পরিষ্কার কালো দাগ বা বিন্দু থাকে। পুরুষ পোকা হালকা বাদামি রঙের। এগুলোর সামনের ডানার কিনারায় অসংখ্য ক্ষুদ্র ক্ষুদ্র ধূসর বর্ণের ফোঁটা দাগ থাকে। মথগুলো লম্বায় প্রায় ১৩-১৬ মিলিমিটার।
স্বভাব
সব মাজরা পোকার মথই নিশাচর। দিনে এগুলো পাতার নিচে লুকিয়ে থাকে। কেবল রাতে অন্ধকারে এরা চলাফেরা করে। এরা সবাই আলোর দিকে আকৃষ্ট হয়।
ডিম
পূর্নবয়স্ক স্ত্রী ও পুরুষ মথ সাধারনত সন্ধ্যার পর থেকে সক্রিয় হয়ে ওঠে। উভয় মথেল যৌনমিলন ঘটে কেবল রাতে। মিলনের ২৪ ঘণ্টার মধ্যে স্ত্রী মথ ডিম পাড়তে শুরু করে। একটি স্ত্রী মথ ধানের পাতার উপরে ৩-৭ টি গুচ্ছে ডিম পাড়ে। প্রতিটি গুচ্ছে ৫০-৮০ টি ডিম থাকে। গুচ্ছগুলো হালকা ধূসর রঙের লোম দিয়ে ঢাকা থাকে। একটি স্ত্রী পোকা সর্বমোট ১০০-৩০০ টি ডিম পাড়তে পারে।
লার্ভা দশা
ডিম পাড়ার ৭-১০ দিনের মধ্যে ডিম ফুটে কীড়া বা শূককীট বের হয়। এগুলোকে শুয়াপোকা বলে। এ সময় এরা পাতার বহিঃত্বক খেয়ে জীবনধারন করে। এক ধরনের সুতার সাহায্যে ঝুলে এরা এক গাছ থেকে অন্য গাছে যায়। অতঃপর পাতার খাপের মধ্যে প্রবেশ করে। এগুলো ২-৩ দিন পর কাণ্ড ছিদ্র করে ভেতরে ঢুকে যায় এবং পরিনত মথ হয়ে বাইরে আসার পূর্ব পর্যন্ত সেখানেই থাকে। অনুকূল আবহাওয়ায় শতকরা ৭৫ ভাগ শূককীট কাণ্ডের মধ্যে প্রবেশ করতে পারে। এগুলোর মধ্যে মাত্র ১০% শূককীট মথ হতে পারে।
ক্ষতির প্রকৃতি
হলুদ মাজরা পাতার উপরে ও নিচে ডিম পাড়ে ও ডিমের গাদার উপর হালকা ধূসর রংয়ের আবরন পড়ে। ডিম ফুটে কীড়া বের হয়ে আস্তে আস্তে কাণ্ডের ভিতর প্রবেশ করে ভিতরের নরম অংশ কুড়ে কুড়ে খায়। ক্রমে গাছের ডিগ ও পাতার গোড়া খেয়ে ফেলে ফলে ডিগ মারা যায়।  শীষ আসার আগ পর্যন্ত এ ধরনের ক্ষতি হলে মরাডিগ দেখা যায় এবং ডিগ টান দিলে সহজেই উঠে আসে। শীষ আসার পর মাজরা পোকা ক্ষতি করলে সম্পূর্ণ শীষ শুকিয়ে যায়। একে সাদাশীষ বা মরাশীষ বলে। thumb|200x200px|ধানের হলুদ মাজরা পোকার লার্ভা দশা
দমন
হলুদ মজরা পোকা দমনে কীটপতঙ্গের রেসিস্টেন্স বিরোধী নতুন প্রজন্মের সর্বাধুনিক প্রযুক্তির সিস্টেমিক কীটনাশক ব্যবহার করতে হবে।
ধানের চারা লাগানোর ২০ দিন পর প্রথম প্রয়োগ করতে হবে বায়ার ক্রপ সাইন্স এর "বেল্ট এক্সপার্ট" প্রতি লিটার পানিতে ০.৫ মিলিগ্রাম, প্রতি একরে ১০০ মিলিগ্রাম কীটনাশক প্রয়োগ করতে হবে। অথবা সিনজেনটা কোম্পানির মাইনেকটো এক্সটা ব্যবহার করতে পারেন হলুদ মাথা মাজরা পোকার দমনে, ১০ লিটার পানিতে ১ মিলিগ্রাম, একরে ২০ মিলিগ্রাম।
বেল্ট এক্সপার্ট দ্বিতীয়বার প্রয়োগ ধান লাগানো ৪৫ থেকে ৫০ দিন পর।
এছাড়াও বায়ার ক্রপ সাইন্সের নতুন কীটনাশক ভায়াগো প্রতি লিটারে ০.৪ মিলিগ্রাম, একরে ৮০ মিলিগ্রাম হারেও ব্যবহার করতে পারেন।
নামেরি জাতীয় উদ্যান
ফ্রেম| নামেরি জাতীয় উদ্যান (নামেৰি ৰাষ্ট্ৰীয় উদ্যান) ভারতের আসাম রাজ্যের শোণিতপুর জেলাতে হিমালয়ের পাদদেশে অবস্থিত একটি জাতীয় উদ্যান। এটি অরুণাচল প্রদেশের পাশে ব্যাঘ্ৰ প্ৰকল্পের সীমান্তবৰ্ত্তী এক উদ্যান এবং এই দুটি মিলে প্ৰায় ১০০০ বৰ্গ কিমি অঞ্চল নিয়ে ছড়িয়ে আছে। কাজিরাঙা এবং মানসের পরে ঘোষিত এই উদ্যানটি আসামের তৃতীয় জাতীয় উদ্যান।
ননীগোপাল মজুমদার
ড.ননীগোপাল মজুমদার (১ ডিসেম্বর ১৮৯৭ – ১১ নভেম্বর ১৯৩৮) ছিলেন একজন বাঙালি প্রত্নতত্ত্ববিদ যিনি চানহুদাড়ো সহ সিন্ধুতে ৬২টি  সিন্ধু সভ্যতার ভগ্নাবশেষবহুল স্থান আবিষ্কার করার জন্য কৃতিত্ব অর্জন করেন।
প্রত্নতত্ত্ব কাজ
১৯২৯ খ্রিস্টাব্দের ২২ এপ্রিল কেন্দ্রীয় সার্কেলের সুপারিনটেনডেন্ট নিযুক্ত হন, কিন্তু ১৯২৯ খ্রিস্টাব্দের ৯ মে কলকাতায় তৎকালীন সদর দপ্তরে সহকারী সুপারিনটেনডেন্টের পদে বদলি হন
সিন্ধুতে অনুসন্ধান
ননীগোপাল মজুমদার ১৯২৭ খ্রিস্টাব্দে প্রথম সিন্ধু প্রদেশে জরিপ-অন্বেষণ করেন। অনুসন্ধানের সময়, তিনি আবিষ্কার করেন যে, নিম্ন সিন্ধু উপত্যকায় আদি সিন্ধু যুগের প্রথম দিকে জনবসতি ছিল। স্বল্প অনুদান রাশিতে, ১৯২৭-২৮ খ্রিস্টাব্দে, ননীগোপাল মহেঞ্জোদারোর কাছে 'ঝুকার' সিন্ধু উপত্যকার স্থানটি খনন করেন। ১৯৩০ খ্রিস্টাব্দের মার্চ মাসে,  মজুমদার 'থারো পাহাড়' এবং ' চানহুদাড়ো' নামক দুটি নতুন স্থান খনন করেন। ১৯৩৯ খ্রিস্টাব্দের অক্টোবরে, ননীগোপাল মহেঞ্জোদাড়োর কাছে ডোকরি ছেড়ে দক্ষিণ-পশ্চিমে কির্থর পর্বতমালা বরাবর চলে যান। ১৯৩১ খ্রিস্টাব্দের মার্চ মাসে ফিরে আসার সময় তিনি ৩২টিরও বেশি প্রাগৈতিহাসিক স্থান আবিষ্কার করেন। তাঁর সিন্ধু অনুসন্ধান ও খননের বিস্তারিত প্রতিবেদন- 'Exploration of Sind' শীর্ষক গ্রন্থ ১৯৩৪ খ্রিস্টাব্দে প্রত্নতত্ত্ব বিভাগের একটি বিবরণী হিসাবে প্রকাশিত হয়
মৃত্যু
৯৩৮ খ্রিস্টাব্দে দ্বিতীয়বার প্রত্নতাত্ত্বিক অনুসন্ধানের জন্য   সিন্ধুপ্রদেশের দাদু জেলায়  যান। সেখানকার জোহি'র  'রোহেলজি কুন্ড' নামক এক প্রত্নতাত্ত্বিক স্থানে ১১  নভেম্বর সকালে  গাজ নদীর তীরে' এক ছোট হিন্দু মন্দিরে পূজা দেওয়ার সময় উপজাতীয় হুর দস্যু আক্রমণে  নিহত হন। যেখানে তাকে হত্যা করা হয়েছে সেখানে একটি ফলক চিহ্নিত করা হয়েছে।
ব্যক্তিগত জীবন
ননীগোপাল মজুমদার  স্নেহলতা মুখোপাধ্যায়কে বিবাহ করেন। তাদের দুই কন্যা ও এক পুত্র তাপস মজুমদার (১৯২৯ -২০১০)। ননীগোপাল যখন মারা যান, তখন তার বয়স ছিল নয় বছর মাত্র। পরে তিনি কলকাতার প্রেসিডেন্সি কলেজ থেকে স্নাতক হন এবং  পরে ওই কলেজেই  অর্থনীতির অধ্যাপক হন।
অজয় দাশগুপ্ত
অজয় দাশগুপ্ত (জন্ম:৯ মার্চ ১৯৫০) বাংলাদেশের স্বাধীনতা যুদ্ধের একজন মুক্তিযোদ্ধা। তিনি একজন সাংবাদিক, লেখক এবং ঢাকা বিশ্ববিদ্যালয় ও জগন্নাথ বিশ্ববিদ্যালয়ের প্রভাষক। অজয় দাশগুপ্ত সাংবাদিকতায় তার অবদানের জন্য ২০২১ সালে মর্যাদাপূর্ণ একুশে পদকে ভূষিত হয়েছেন।
ব্যক্তিগত জীবন
অজয় দাশগুপ্ত ৯ মার্চ ১৯৫০ সালে বরিশালের আগৈলঝাড়া উপজেলার গৈলায় জন্মগ্রহণ করেন।
মনাকষা ইউনিয়ন
মনাকষা রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন। শিবগঞ্জ পৌরসভা থেকে ৭ কিলোমিটার উত্তর পশ্চিমে মনাকষা ইউনিয়ন পরিষদ অবস্থিত।
অবস্থান
মনাকষা ইউনিয়ন চাঁপাইনবাবগঞ্জ জেলা, শিবগঞ্জ উপজেলা এর ৭ কিলোমিটার উত্তরে অবস্থিত । এ ইউনিয়নের উত্তরে বিনোদপুর, দক্ষিণে দূর্লভপুর ইউনিয়ন, পূর্বে শ্যামপুর ইউনিয়ন, পশ্চিমে ভারতের পশ্চিম বঙ্গ ।
যোগাযোগ ব্যবস্থা
সড়ক পথ- চাঁপাইনবাবগঞ্জ জেলা সদর হইতে সম্পূর্ণ পাকা সড়ক পথে ১৯ কি.মি. চলার পর শিবগঞ্জ উপজেলা পরিষদ তারপর আবার সড়ক পথে ৭ কি.মি. চলার পর অত্র মনাকষা ইউনিয়নে আসা যায়। নদী পথ- মহানন্দা ও পাগলা নদী পথে অত্র ইউনিয়নে আসা যায়।
ইতিহাস
ইউনিয়ন পরিষদের জন্ম হয়েছিল ব্রিটিশ আমলে চৌকিদারি পঞ্চায়েত নামে। পরবর্তীতে তৎকালিন ব্রিটিশ শাসক লর্ড রিপন স্থানীয় স্বায়ত্বশাসন আইন চালুর মাধ্যমে এর নামকরণ করেন ইউনিয়ন কমিটি । ১৯১৯ সালে এর নাম পরিবর্তন করে ইউনিয়ন বোর্ড করা হয়। পাকিস্তান আমলে এর নাম হয় ইউনিয়ন কাউন্সিল। পরবর্তীতে এর নামকরণ করা হয় ইউনিয়ন পরিষদ। মনাকষা ইউনিয়ন পরিষদ ১৯৩৬ সালে প্রতিষ্ঠিত হয়। বর্তমানে মনাকষা ইউনিয়নের বয়স ৮০ বছর প্রায়। কালের পরিক্রমায় এই ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজ ও সমুজ্জ্বল।
শিক্ষা
২০০১ সালের শিক্ষা জরীপ অনুযায়ী এখানকার শিক্ষার হার ৬০%। এখানে রয়েছেঃ
ডাকঘর
মনাকষা-৬৩৪২। মনাকষা ডাকঘর চাঁপাইনবাবগঞ্জ জেলার শিবগঞ্জ উপজেলার মনাকষা ইউনিয়নের ডাকঘর। শিবগঞ্জ পৌরসভা থেকে ৯ কিলোমিটার উত্তর পশ্চিমে মনাকষা ডাকঘর অবস্থিত।
আওরঙ্গ জেব
আওরঙ্গ জেব (জন্ম ১০ জানুয়ারি ১৯২৩) একজন পাকিস্তানি স্প্রিন্টার। তিনি ১৯৫২ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
তাহির ইবনে আবদুল্লাহ
তাহির ইবনে আবদুল্লাহ (মৃত্যু ৮৬২) ছিলেন খোরাসানের তাহিরি গভর্নর। ৮৪৫ থেকে ৮৬২ সাল পর্যন্ত তিনি গভর্নর ছিলেন।
তার পিতা আবদুল্লাহ ইবনে তাহিরের শাসনামলে তাহিরকে উত্তরের স্তেপে অগুজ তুর্কিদের নিয়ন্ত্রণে রাখার জন্য পাঠানো হয়। এক্ষেত্রে তিনি সামানিদের সহায়তা পেতে থাকতে পারেন। ৮৪৪ সালে আবদুল্লাহ মারা যাওয়ার পর খলিফা আল-ওয়াসিক আরেক তাহিরি ইসহাক ইবনে ইবরাহিম ইবনে মুসআবকে খোরাসানে তার উত্তরসুরি হিসেবে নিয়োগ দেন। কিন্তু পরে খলিফা তাকে প্রত্যাহার করে তাহিরকে গভর্নর হিসেবে নিয়োগ দেন।
তাহিরের শাসনামল সম্পর্কে বেশি তথ্য পাওয়া যায় না। তবে এসময় কিছু প্রদেশে অসন্তোষ দেখা দিয়েছিল। এসময় সিস্তান হাতছাড়া হয়ে যায়। তাহির ৮৬২ সালে মারা যান। তিনি তার ছেলে মুহাম্মদ ইবনে তাহিরকে গভর্নর করার জন্য অসিয়ত করে যান এবং খলিফা তার ইচ্ছা পূরণ করেন।
ব্সোদ-নাম্স-গ্রাগ্স-পা (লাব্রাং ত্রিপা)
ব্সোদ-নাম্স-গ্রাগ্স-পা (১৭২৩-১৭৮৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সোদ-গ্রাগ্স-স্প্রুল-স্কু  উপাধিধারী বৌদ্ধ লামা ছিলেন। তিনি  তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তদশ প্রধান ছিলেন।
সংক্ষিপ্ত জীবনী
ব্সোদ-নাম্স-গ্রাগ্স-পা ১৭২৩ খ্রিষ্টাব্দে তিব্বতের আমদো অঞ্চলে একটি মঙ্গোল যাযাবরগোষ্ঠীতে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব নামক প্রথম স্দে-খ্রি রিন-পো-ছে  উপাধিধারী বৌদ্ধ লামা্র নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। তিনি ল্হা-ব্ত্সুন-স্কাল-ব্জাং-ত্শোগ্স-গ্ন্যিস  এবং রা-স্তোদ-পা-ব্লো-ব্জাং-রাব-র্গ্যাস  নামক দুই বৌদ্ধ সাধকের নিকট ছেদ সাধনা সমন্ধে অধ্যয়ন করেন। পঞ্চম পাঞ্চেন লামা, ঙ্গাগ-দ্বাং-ম্ছোগ-ল্দান  নামক চুয়ান্নতম দ্গা'-ল্দান-খ্রি-পা, রোল-পা'ই-র্দো-র্জে  নামক তৃতীয় ল্চাং-স্ক্যা হো-থোগ-থু, ঙ্গাগ-দ্বাং-ব্লো-ব্জাং   প্রভৃতি বিখ্যাত পণ্ডিতেরা তার উল্লেখযোগ্য শিক্ষক ছিলেন। তিনি  ১৭৭২ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারের তন্ত্র মহাবিদ্যালয়ের প্রধানের দায়িত্ব লাভ করেন। তিনি ১৭৭৯ খ্রিষ্টাব্দে এই বিহারের সপ্তদশ প্রধানের দায়িত্ব লাভ করেন  এবং চার বছর এই পদে থাকেন।
অ্যালেক্স টেইট
অ্যালেক্স রস টেইট (Alex Tait; জন্ম: ১৩ জুন, ১৯৭২) পাপারোয়া এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ থেকে ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
স্যাম এলিয়ট (ক্রিকেটার)
স্যাম এলিয়ট (জন্ম ১৮ ফেব্রুয়ারি ২০০০) একজন অস্ট্রেলীয় ক্রিকেটার। ২০১৯ সালের মে মাসে, এলিয়টকে ২০১৯-২০ মৌসুমের আগে ভিক্টোরিয়ার সাথে একটি রকি চুক্তিতে ভূষিত করা হয়েছিল। তার বাবা ম্যাথিউ অস্ট্রেলিয়ার হয়ে টেস্ট ক্রিকেট খেলতেন। তিনি ২০২০-২১ মার্শ ওয়ান-ডে কাপে ভিক্টোরিয়ার হয়ে ৮ এপ্রিল ২০২১-এ তার লিস্ট এ অভিষেক করেন। ২০২১-২২ বিগ ব্যাশ লিগের মৌসুমে মেলবোর্ন স্টারসের হয়ে ৫ ডিসেম্বর ২০২১ তার টি-টোয়েন্টি অভিষেক হয়।
অ্যালেক্স টেইট
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন অ্যালেক্স টেইট।
স্যাম এলিয়ট (ক্রিকেটার)
তথ্যসূত্র
<references group="" responsive="1">
অ্যালেক্স টেইট
আন্তর্জাতিক ক্রিকেট
১৯৯০-এর দশকের শেষদিকে নিউজিল্যান্ডের পক্ষে আন্তর্জাতিক পর্যায়ে অংশগ্রহণ করেছিলেন। সমগ্র খেলোয়াড়ী জীবনে পাঁচটিমাত্র একদিনের আন্তর্জাতিকে অংশগ্রহণ করেছেন। কোন টেস্টে অংশগ্রহণ করার সুযোগ হয়নি তার। ২৪ অক্টোবর, ১৯৯৮ তারিখে ঢাকায় জিম্বাবুয়ে দলের বিপক্ষে ওডিআইয়ে অভিষেক ঘটে তার। ১৭ নভেম্বর, ১৯৯৯ তারিখে দিল্লিতে স্বাগতিক ভারতের বিপক্ষে সর্বশেষ ওডিআইয়ে অংশ নেন তিনি।
বানৌজা সমুদ্র জয়
বাংলাদেশ নৌবাহিনী জাহাজ (সংক্ষেপেঃ বানৌজা) সমুদ্র জয় বাংলাদেশ নৌবাহিনীর হ্যামিল্টন-শ্রেণীর একটি ফ্রিগেট জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
thumb|২০১৩ সালে পার্ল হার্বারে বানৌজা সমুদ্র জয়
বানৌজা সমুদ্র জয় জাহাজটি ১৯৭২-২০১২ সাল পর্যন্ত মার্কিন কোস্টগার্ড বহরে ইউসিজিএস জার্ভিস নামে কর্মরত ছিলো। জাহাজটি ৩০ মার্চ, ২০১২ সালে মার্কিন কোস্টগার্ড থেকে ডিকমিশন করা হয়। পরর্বতীতে বাংলাদেশ সরকার এক্সসেস ডিফেন্স আর্টিক্লেস এর অধীনে মার্কিন যুক্তরাষ্ট্র থেকে জাহাজটি বাংলাদেশ নৌবাহিনীর জন্য সংগ্রহ করে। ২০১৩ সালের ফেব্রুয়ারিতে মার্কিন কোস্টগার্ডের একটি দল বাংলাদেশ সফর করে। ৭ জন কর্মকর্তা ও ১৩ জন নাবিকের সমন্বয়ে গঠিত বাংলাদেশ নৌবাহিনীর প্রথম দলটি ২০১৩ সালের ১৩ মার্চ জার্ভিসে প্রশিক্ষণ শুরু করার জন্য ফেব্রুয়ারিতে বাংলাদেশ ত্যাগ করে। ২০১৩ সালের ২৩ মে তাকে আনুষ্ঠানিকভাবে বাংলাদেশ নৌবাহিনীর কাছে হস্তান্তর করা হয়। জাহাজটি নৌ ক্যাডেট, মিডশিপম্যান এবং সাব-লেফটেন্যান্টদের প্রশিক্ষণের জন্য ২৪ মার্চ, ২০১৬ থেকে একটি প্রশিক্ষণ জাহাজ হিসাবে ব্যবহার করা হয়।
কর্মজীবন
thumb|বানৌজা সমুদ্র জয় চট্টগ্রামে পাঠানোর আগে ইউএসসিজিসি জার্ভিস হিসেবে ব্যবহার করত মার্কিন কোস্টগার্ড।
thumb|যুক্তরাষ্ট্র থেকে চট্টগ্রাম যাওয়ার পথে বানৌজা সমুদ্র জয়।
বানৌজা সমুদ্র জয় ২০১৩ সালের ১৩ ডিসেম্বর চট্টগ্রামে তার নতুন হোমপোর্টে অবতরণ করে এবং ২০১৩ সালের ২৩ ডিসেম্বর কমিশন লাভ করে। জাহাজটি বর্তমানে কমান্ডিং কমোডর বিএন ফ্লোটিলা (কমবান) এর সাথে কাজ করছে।
২০১৪ সালের ৮ ডিসেম্বর রাজধানী মালেতে সংঘটিত পানি সংকটে সহায়তার জন্য বানৌজা সমুদ্র জয়কে ২০১৪ সালের ৯ ডিসেম্বর মালদ্বীপে প্রেরণ করা হয়। তিনি সেখানে ১০০ টন পানীয় জল এবং পাঁচটি ডিস্যালিনেশন প্ল্যান্ট বহন করেছিলেন।
২০১৫ সালের ২৩ এপ্রিল তিনি বহুজাতিক সামুদ্রিক মহড়া এক্সারসাইজ ফ্যালকন-২০১৫-এ যোগ দিতে কাতারে রওনা হন। জাহাজটি ২০১৫ সালে মার্কিন নৌবাহিনীর সাথে বার্ষিক দ্বিপাক্ষিক মহড়া কো-অপারেশন অ্যাফ্লোট রেডিনেস অ্যান্ড ট্রেনিং (ক্যারেট) এ অংশ নিয়েছিল।
২০১৬ সালের ১৮ সেপ্টেম্বর সমুদ্র জয় তার বোন জাহাজ সমুদ্র অভিযানকে নিয়ে শুভেচ্ছা সফরে ভারত ও শ্রীলঙ্কার উদ্দেশ্যে চট্টগ্রাম ত্যাগ করেন। জাহাজগুলো ২১ থেকে ২৫ সেপ্টেম্বর ভারতের পোর্ট ব্লেয়ারে এবং ২৯ সেপ্টেম্বর থেকে ৪ অক্টোবর পর্যন্ত শ্রীলঙ্কার কলম্বো বন্দরে ছিল। ২০১৬ সালের ৯ অক্টোবর জাহাজদুটি চট্টগ্রামে ফিরে আসে।
২০১৭ সালের ২১ নভেম্বর থাইল্যান্ডের পাট্টায়া সৈকতে অনুষ্ঠিত আসিয়ান ইন্টারন্যাশনাল ফ্লিট রিভিউ ২০১৭-তে অংশ নেন সমুদ্র জয়। এই মহড়ায় অংশ নিতে তিনি ১৬ নভেম্বর থেকে ২১ নভেম্বর ২০১৭ পর্যন্ত থাইল্যান্ডে অবস্থান করেন। থাইল্যান্ড যাওয়ার পথে জাহাজটি ২০১৭ সালের ৮ নভেম্বর থেকে ১১ নভেম্বর মালয়েশিয়ার লুমুট বন্দর পরিদর্শন করে। জাহাজটি ২০১৭ সালের ২৭ নভেম্বর থেকে ৩০ নভেম্বর দেশে ফেরার পথে মালয়েশিয়ার ল্যাংকাউই বন্দরপরিদর্শন করে।
জাহাজটি ২০১৮ সালের ১ সেপ্টেম্বর প্রশিক্ষণ সফরে চট্টগ্রাম ত্যাগ করে। ২০১৮ সালের ৪ সেপ্টেম্বর থেকে ৮ সেপ্টেম্বর পর্যন্ত ভারতের বিশাখাপত্তনম বন্দর এবং ১২ সেপ্টেম্বর থেকে ১৬ সেপ্টেম্বর ২০১৮ পর্যন্ত শ্রীলঙ্কার কলম্বো বন্দর পরিদর্শন করে। ২০১৮ সালের ২০ সেপ্টেম্বর জাহাজটি দেশে প্রত্যাবর্তন করে।
গত ২৬ থেকে ৩০ মার্চ অনুষ্ঠিত ল্যাংকাউই ইন্টারন্যাশনাল মেরিটাইম অ্যান্ড অ্যারোস্পেস এক্সিবিশন (লিমা)-২০১৯-এ অংশ নেয় বানৌজা সমুদ্র জয়। ২০১৯ সালের ২১ মার্চ অনুষ্ঠানে অংশ নিতে জাহাজটি চট্টগ্রাম ত্যাগ করে। জাহাজটি ২০১৯ সালের ২০ এপ্রিল দেশে ফিরে আসে।
২০১৯ সালের ১ সেপ্টেম্বর সমুদ্র জয় প্রশিক্ষণ সফরে শ্রীলঙ্কা ও ভারতের উদ্দেশে চট্টগ্রাম ত্যাগ করে। ২০১৯ সালের ৭ সেপ্টেম্বর থেকে ১০ সেপ্টেম্বর পর্যন্ত শ্রীলঙ্কার কলম্বো বন্দরে এবং ১৪ সেপ্টেম্বর থেকে ১৭ সেপ্টেম্বর ২০১৯ পর্যন্ত ভারতের বিশাখাপত্তনম বন্দরে অবস্থান করে। ২০১৯ সালের ১৯ সেপ্টেম্বর জাহাজটি দেশে ফিরে আসে।
বৈশিষ্ট্য ও যান্ত্রিক কাঠামো
বানৌজা সমুদ্র জয় জাহাজটির দৈর্ঘ্য, প্রস্থ এবং গভীরতা । জাহাজটির স্বাভাবিক অবস্থায় ওজন । জাহাজটিতে রয়েছে ২টি ফেয়ারবাঙ্কস-মোরসে ডিজেল ইঞ্জিন এবং ২টি প্যাট ও হুইটনি গ্যাস টারবাইন। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।
রণসজ্জা
বানৌজা সমুদ্র জয় জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
জাকিয়া নূর লিপি
সৈয়দা জাকিয়া নূর লিপি একজন বাংলাদেশী নারী রাজনীতিবিদ ও সংসদ সদস্য। তিনি পেশায় একজন চিকিৎসক। তিনি ২০১৯ সালে কিশোরগঞ্জ-১ উপনির্বাচনে একাদশ জাতীয় সংসদের সদস্য নির্বাচিত হন। তিনি মুক্তিযুদ্ধকালীন বাংলাদেশের অস্থায়ী রাষ্ট্রপতি সৈয়দ নজরুল ইসলামের মেয়ে এবং আওয়ামী লীগের সাবেক সাধারণ সম্পাদক সৈয়দ আশরাফুল ইসলামের ছোট বোন। উপমহাদেশের ১ম চার্টার্ড একাউনট্যান্ট ও পাকিস্তান জাতীয় পরিষদের সদস্য জনাব সৈয়দ-উজ-জামান তার বড় মামা।
রাজনীতি
একাদশ জাতীয় সংসদ নির্বাচনে সৈয়দ আশরাফুল ইসলাম নির্বাচিত হলেও শপথ নেয়ার পূর্বে ৩ জানুয়ারি তিনি মৃত্যুবরণ করেন। ফলে কিশোরগঞ্জ-১ আসনটি শূণ্য হয়ে যায়। এজন্য এতে উপনির্বাচনের জন্য ১০ জানুয়ারি নির্বাচনের তফসিল ঘোষণা করে ইসি। উক্ত উপনির্বাচনে জাকিয়া নূর লিপি বিনা প্রতিদ্বন্দিতায় নির্বাচিত হন।
বিমানবিহারী মজুমদার
বিমানবিহারী মজুমদার , ভাগবতরত্ন (English Bimanbehari Mazumdar, Bhagbatratna) (৭ জানুয়ারি,  ১৯০০  - ১৮ নভেম্বর, ১৯৬৯) ছিলেন বিংশ শতকের প্রথমার্ধে একাধারে  ইতিহাস ও অর্থনীতির পণ্ডিত অন্যদিকে বৈষ্ণব সাহিত্যের এক অন্যতম লেখক ও কবি।
জন্ম ও শিক্ষাজীবন
বিমানবিহারী মজুমদারের জন্ম বৃটিশ ভারতের নদীয়া জেলার কুমারখালিতে। পিতার নাম শ্রীশচন্দ্র মজুমদার। বিমানবিহারীর স্কুলের পড়াশোনা নবদ্বীপে। ১৯১৭ খ্রিস্টাব্দে নবদ্বীপ হিন্দু স্কুল থেকে ম্যাট্রিক পাশ করেন এবং ভর্তি হন বহরমপুরের কৃষ্ণনাথ কলেজে। এখান থেকে ইতিহাসে দ্বিতীয় স্থান অধিকার করে বি.এ পাশ করেন। ১৯২৩ খ্রিস্টাব্দে কলকাতা বিশ্ববিদ্যালয়ের ইতিহাসে এম.এ পরীক্ষায় প্রথম শ্রেণীতে দ্বিতীয় হন এবং পরে অর্থনীতিতেও এম.এ পাশ করেন।
কর্মজীবন
বিমানবিহারী এরপর পাটনা'র বি. এন. কলেজে ইতিহাস ও অর্থনীতির অধ্যাপনা দিয়ে কর্মজীবন শুরু করেন। এখানে অধ্যাপনাকালে ঊনবিংশ শতকের রাজা রামমোহন রায়ের সময়কাল হতে দয়ানন্দের সময়কাল (১৮২১ -৮৪) পর্যন্ত সময়ে রাজনৈতিক চিন্তাধারার ইতিহাস ও তার সহায়ক গ্রন্থ রচনা করে ১৯৩২ খ্রিস্টাব্দে কলকাতা বিশ্ববিদ্যালয়ের প্রেমচাঁদ-রায়চাঁদ বৃত্তি লাভ করেন। চৈতন্যচরিতের উপাদান’ গবেষণা-গ্ৰন্থ বাংলায় রচনা করে ১৯৩৭ খ্রিস্টাব্দে  কলকাতা বিশ্ববিদ্যালয়ের পি-এইচডি হন। তার বাংলায় রচিত গবেষণা-গ্ৰন্থ বিশ্ববিদ্যালয়ের ইতিহাসে প্ৰথম এই সম্মান লাভ করে। কর্মজীবনে বিমানবিহারী ইতিহাস ও অর্থনীতিতে পাণ্ডিত্য এবং প্রতিষ্ঠা অর্জন করলেও বৈষ্ণব সাহিত্যের উপর মূল্যবান গ্ৰন্থ  রচনা করেন এবং কালক্রমে  বৈষ্ণব সমাজে শীর্ষস্থানীয় শ্রদ্ধেয় ব্যক্তির স্থান অর্জন করেন এবং 'ভাগবতরত্ন' উপাধিতে ভূষিত হন। জীবনের বেশিরভাগ সময় পাটনাতেই অতিবাহিত করেন। ১৯৪৫ খ্রিস্টাব্দে বিহারের আরায় অবস্থিত   হরপ্রসাদ দাস জৈন কলেজের অধ্যক্ষ হন।  ১৯৫২ খ্রিস্টাব্দে বিহার বিশ্ববিদ্যালয়ের কলেজ-পরিদর্শক নিযুক্ত হন এবং ১৯৫৯ খ্রিস্টাব্দে  অবসর নেন। ১৯৬৫ খ্রিস্টাব্দ হতে আমৃত্যু তিনি  পাটনা বিশ্ববিদ্যালয়ের ইউজিসি গবেষক অধ্যাপক ছিলেন। বিমানবিহারী বৈষ্ণব সাহিত্য ছাড়া অন্যান্য বিষয়ের উপর গ্ৰন্থ রচনা করেছেন।
তেঁতুল
তেঁতুল বা  তিন্তিড়ী এর বৈজ্ঞানিক নাম: Tamarindus indica, ইংরেজি নাম: Melanesian papeda  এটি Fabaceae পরিবারের Tamarindus গণের অন্তর্ভুক্ত টক জাতীয় ফলের গাছ। এটি একপ্রকার টক ফল বিশেষ।
বিবরণ ও উৎপত্তি
তেঁতুল বৃহৎ ও সুদৃশ্য চিরসবুজ বৃক্ষ। এগাছ প্রায় ২৪ মিটার পর্যন্ত লম্বা হয়। এদের শীর্ষ ছাউনি অনেক এলাকাজুড়ে বিস্তৃত। তেঁতুল সম্ভবত গ্রীষ্মমণ্ডলীয় আফ্রিকার আদিবাসী, তবে ভারতীয় উপমহাদেশে এত দিন ধরেই এর চাষ করা হচ্ছে যে এটি কখনও কখনও সেখানে আদিবাসী গাছ বলে জানা গেছে। এটি আফ্রিকার স্থানীয় অঞ্চলে সুদান, ক্যামেরুন, নাইজেরিয়া, জাম্বিয়া এবং তানজানিয়ায় বিভিন্ন অঞ্চলে বনে জন্মায়। আরবে এটি ওমান, বিশেষত ধোফার, যেখানে এটি পাহাড়ের সমুদ্রমুখী ঢালুতে বেড়ে ওঠে বর্ধমান বনে পাওয়া যায়। এটি সম্ভবত হাজার হাজার বছর পূর্বে মানব পরিবহন এবং চাষাবাদের মাধ্যমে দক্ষিণ এশিয়ায় পৌঁছেছিল।
উপাদান
পাকা তেঁতুল টক-মিষ্টি হয়ে থাকে। এতে রয়েছে উচ্চমাত্রার অ্যাসিড, চিনি, ভিটামিন বি, এবং ফলে সাধারণত না দেখা গেলেও এতে আছে ক্যালসিয়াম।
ওষধি ব্যবহার
উচ্চ রক্তচাপ বা হাই প্রেসার তাৎক্ষণিকভাবে উপশম হয় কাঁচা অথবা পাঁকা তেঁতুল খেলে।